Kap. 200, 222, 3222, 225, 3225, 226, 228, 231, 240, 241, 253, 254, 256, 3256, 257, 270, 273, 275, 285, 3285, 288, 2410, 5310 og 5617

Prop. 25 S

(2025–2026)
Proposisjon til Stortinget (forslag til stortingsvedtak)

Endringar i statsbudsjettet 2025 under Kunnskapsdepartementet

Tilråding frå Kunnskapsdepartementet 21. november 2025, godkjend i statsråd same dagen. (Regjeringa Støre)

Dokumentet på regjeringen.no

1 Innleiing

I denne proposisjonen legg Kunnskapsdepartementet fram forslag til endringar i statsbudsjettet for 2025.

2 Forslag til endringar i statsbudsjettet 2025

Kap. 200 Kunnskapsdepartementet

Post 01 Driftsutgifter

Etter fullmakt frå Stortinget vedteke ved behandlinga av Innst. 538 S (2024–2025), jf. Prop. 150 S (2024–2025), har Finansdepartementet fordelt kompensasjon for lønnsoppgjeret i 2025. Kap. 200, post 01 vart tilført 8,6 mill. kroner. Vanlegvis blir lokale lønnsforhandlingar gjennomførte innan november, slik at lønnstillegg med verknad frå 1. mai kan betalast ut før årsskiftet. Ein av arbeidstakarorganisasjonane i Kunnskapsdepartementet vart ikkje samd med arbeidsgivar i dei lokale lønnsforhandlingane. Det er uavklart om lønnsoppgjeret kan bli ferdig i tide til at lønnstillegga kan utbetalast i 2025.

Viss lønnsoppgjeret blir så forseinka at etterbetalinga blir forskuva til 2026, vil det bli ei mindreutgift på kap. 200, post 01. Mindreutgifter kan overførast til 2026, opp til 5 pst. av driftsløyvinga, jf. løyvingsreglementet § 5. For å unngå at overført beløp skal bli avkorta, trengst det ein overføringstilgang som sikrar at tildelt kompensasjon for lønnsoppgjeret kan overførast utover eventuelle overføringar som har andre årsaker.

Departementet foreslår på denne bakgrunnen fullmakt til utvida overføringstilgang på denne posten, jf. forslag til fullmakt nr. IV.

Kap. 222 Statlege skular og fjernundervisningstenester

Post 01 Driftsutgifter

Departementet foreslår å auke løyvinga med 3,3 mill. kroner mot ein tilsvarande auke av inntektsløyvinga på kap. 3222, post 02.

Kap. 3222 Statlege skular og fjernundervisningstenester

Post 02 Salsinntekter o.a.

Departementet foreslår å auke løyvinga med 3,3 mill. kroner som følge av høgare inntekter frå sal av fjernundervisningstenester frå Sørsamisk kunnskapspark og dei statlege samiske vidaregåande skulane i Kautokeino og Karasjok enn lagt til grunn i Saldert budsjett 2025.

Kap. 225 Tiltak i grunnopplæringa

Post 21 Særskilde driftsutgifter

Departementet foreslår å auke løyvinga med 1,5 mill. kroner som følge av oppdatert anslag for utgifter til honorar for sensoroppdrag.

Post 61 Rentekompensasjon for investeringar i læringsarenaer og større utstyr som bidreg til meir praktisk og variert opplæring

Departementet foreslår å redusere løyvinga med 70 mill. kroner som følge av færre søknader om rentekompensasjon i 2025 enn lagt til grunn i Saldert budsjett 2025.

Post 63 Tilskot til samisk i grunnopplæringa

Departementet foreslår å redusere løyvinga med 9,3 mill. kroner som følge av oppdaterte anslag for utgiftsbehovet på posten. Reduksjonen i løyvingsbehovet kjem i hovudsak av endra utbetalingspraksis og oppdaterte elevtal.

Post 64 Tilskot til opplæring av barn og unge som søker opphald i Noreg

Departementet foreslår å redusere løyvinga med 42,6 mill. kroner som følge av at færre elevar utløyser tilskot enn lagt til grunn i revidert budsjett for 2025. Reduksjonen skuldast i hovudsak færre flyktningar frå Ukraina.

Post 65 Rentekompensasjon for skule- og symjeanlegg

Departementet foreslår å auke løyvinga med 11,3 mill. kroner som følge av at rentesatsane i ordninga blei høgare enn lagt til grunn i Saldert budsjett 2025.

Post 67 Tilskot til opplæring i kvensk eller finsk

Departementet foreslår å redusere løyvinga med 0,8 mill. kroner basert på oppdaterte elevtal og mindreforbruk til studiepermisjonar for vidareutdanning i kvensk eller finsk for lærarar i grunnskulen i høve til Saldert budsjett 2025.

Post 74 Prosjekttilskot

I 2025 er ordninga for prosjekttilskot retta mot tiltak som skal betre læringsmiljøet gjennom tiltak mot mobbing og prosjekt som stimulerer til auka leseferdigheiter og leselyst. Etter at Utdanningsdirektoratet har avslutta søknadsbehandlinga for 2025 er det eit mindrebehov på 2,5 mill. kroner. Departementet foreslår å redusere løyvinga tilsvarande.

Kap. 3225 Tiltak i grunnopplæringa

Post 04 Refusjon av ODA-godkjende utgifter

Ein del av løyvinga på kap. 225, post 64 blir rapportert som utviklingshjelp, og refusjon frå Utanriksdepartementet blir ført på posten. Departementet foreslår å redusere løyvinga med 45,1 mill. kroner. Reduksjonen skuldast særleg lågare utgifter til opplæring av flyktningar frå Ukraina på kap. 225, post 64 enn lagt til grunn i revidert budsjett for 2025.

Kap. 226 Kvalitetsutvikling i grunnopplæringa

Post 21 Særskilde driftsutgifter, kan overførast

Departementet foreslår å redusere løyvinga på posten med 30 mill. kroner, mellom anna som følge av forsinka oppstart av nasjonalt program for praktisk læring i høve til det som er lagt til grunn for revidert budsjett for 2025.

Vidare er det behov for å auke tilsegnsfullmakta på posten frå 13 mill. kroner til 16,5 mill. kroner. Tilsegnsfullmakta gjeld stipend til etter- og vidareutdanning. Fleire yrkesfaglærerar får stipend til vidareutdanning i 2025, og det er behov for å utvide tilsegnsfullmakta med 3,5 mill. kroner, jf. forslag til fullmakt nr. II.

Post 22 Vidareutdanning for lærarar og skuleleiarar

Departementet foreslår å redusere løyvinga med 20 mill. kroner grunna mindreforbruk på posten.

Kap. 228 Tilskot til private skular o.a.

Post 70 Private grunnskular, overslagsløyving

Private grunnskular har fått utbetalt tilskot etter feil satsar våren 2025 som følge av ein feil i utrekninga av tilskotssatsane. Dette blei oppdaga og retta opp i juni, og dei korrigerte satsane har vore lagt til grunn for tilskotet hausten 2025.

Skulane som fekk utbetalt for lite tilskot i løpet av våren som følge av feilen fekk etterbetaling i juli. Skulane som hadde fått for mykje utbetalt blir trekt i tilskotet som blir utbetalt om hausten. Med disse justeringane vil tilskotet til skulane totalt sett bli korrekt i løpet av året.

Departementet foreslår å auke løyvinga med 37,5 mill. kroner. I forslaget inngår ein reduksjon på 66,2 mill. kroner som følge av nye satsar og ein auke på 103,8 mill. kroner som følge av endringar i elevtal og samansetning i høve til det som er lagt til grunn for revidert budsjett for 2025.

Post 71 Private vidaregåande skular, overslagsløyving

Departementet foreslår å auke løyvinga med 93,5 mill. kroner som følge av høgare elevtal enn det som er lagt til grunn for Saldert budsjett 2025.

Post 72 Diverse skular som gir yrkesretta opplæring, overslagsløyving

Departementet foreslår å redusere løyvinga med 0,3 mill. kroner som følge av lågare elevtal enn det som er lagt til grunn for Saldert budsjett 2025.

Post 73 Private grunnskular i utlandet, overslagsløyving

Private grunnskular i utlandet har òg fått utbetalt tilskot etter feil satsar våren 2025 som følge av ein feil i utrekninga av tilskotssatsane, jf. omtale under kap. 228, post 70.

Departementet foreslår å redusere løyvinga med 5,9 mill. kroner. I forslaget inngår ein reduksjon på 2,3 mill. kroner som følge av nye satsar og ein reduksjon på 3,6 mill. kroner som følge av endring i elevtal og samansetning i høve til det som er lagt til grunn for revidert budsjett for 2025.

Post 74 Private vidaregåande skular i utlandet, overslagsløyving

Departementet foreslår å redusere løyvinga med 0,8 mill. kroner som følge av endring i elevtal i høve til det som er lagt til grunn for Saldert budsjett 2025.

Post 75 Private skular med særskild tilrettelagd opplæring for elevar med dokumenterte behov, overslagsløyving

Departementet foreslår å auke løyvinga med 31,6 mill. kroner som følge av endring i elevtal og samansetning i høve til det som er lagt til grunn for Saldert budsjett 2025.

Post 76 Andre private skular, overslagsløyving

Departementet foreslår å auke løyvinga med 2,8 mill. kroner som følge av høgare elevtal enn det som er lagt til grunn for Saldert budsjett 2025.

Post 77 Den tysk-norske skolen i Oslo, overslagsløyving

Den tysk-norske skolen i Oslo har òg fått utbetalt tilskot etter feil satsar våren 2025 som følge av ein feil i utrekninga av tilskotssatsane, jf. omtale under kap. 228, post 70.

Departementet foreslår å redusere løyvinga på posten med 38 000 kroner. I forslaget inngår ein reduksjon på 378 000 som følge av nye satsar og ein auke på 340 000 som følge av endring i elevtal og samansetning i høve til det som er lagt til grunn for revidert budsjett for 2025.

Post 78 Kompletterande undervisning

Departementet foreslår å redusere løyvinga med 1,1 mill. kroner som følge av endring i elevtal i høve til det som er lagt til grunn for Saldert budsjett 2025.

Post 81 Elevutveksling til utlandet

Departementet foreslår å redusere løyvinga med 2 mill. kroner som følge av at det berre var to skular som til saman hadde ni elevar på utveksling gjennom ordninga i skuleåret 2024–25.

Post 84 Redusert foreldrebetaling i skulefritidsordninga ved private skular

Departementet foreslår å redusere løyvinga med 33 mill. kroner som følge av færre søknader om redusert foreldrebetaling i skulefritidsordninga ved private skular enn løyvinga i Saldert budsjett 2025 gav rom for.

Kap. 231 Barnehagar

Post 21 Særskilde driftsutgifter, kan overførast

Departementet foreslår å auke løyvinga på posten med 5 mill. kroner og tildele det til KS for utvikling av ein digital tilskotsmodell, som skal støtte kommunane i arbeidet med å berekne og forvalte tilskot i tråd med nytt regelverk for tilskot til private barnehagar.

Kap. 240 Fagskular

Post 60 Driftstilskot til fagskular

Ved ein utrekningsfeil blei det gitt eit høgare tilskot til Industrifagskulen over posten i 2025. Departementet foreslår derfor å auke løyvinga på posten med 0,4 mill. kroner. For å justere for denne feilen foreslår departementet å redusere løyvinga tilsvarande under kap. 241, post 21.

Post 61 Utviklingsmidlar for høgare yrkesfagleg utdanning, kan overførast

I statsbudsjettet for 2026 har departementet foreslått å budsjettere posten med tilsegnsramme, løyving og tilsegnsfullmakt, jf. Prop. 1 S (2025–2026). Med atterhald om Stortingets vedtak vil dette redusere behovet for overføringar av midlar frå eit budsjettår til det neste. Departementet foreslår derfor å redusere løyvinga på posten med 38 mill. kroner.

Kap. 241 Tiltak for høgare yrkesfagleg utdanning

Post 21 Særskilde driftsutgifter, kan overførast

Departementet foreslår å redusere løyvinga med 0,4 mill. kroner, jf. omtale under kap. 240, post 60.

Kap. 253 Folkehøgskular

Post 70 Tilskot til folkehøgskular

Setesdal folkehøgskule og Folkehøgskulen Nord-Norge er lagt ned våren 2025. Departementet foreslår derfor å redusere løyvinga på posten med 11,2 mill. kroner.

Oslo Folkehøgskole Rønningen, som no er ein særtilskotsskule, har fleire særtilskotselevar enn det som er lagt til grunn i revidert budsjett for 2025. Dette gir eit auka løyvingsbehov på 3,2 mill. kroner.

Den nye berekningsmodellen som ble innført i 2023 for nye folkehøgskular gjeld i år for Stavanger Urban Folkehøgskole og Stord Folkehøgskule. Departementet foreslår å redusere løyvinga på posten med 3,9 mill. kroner som følge av dette.

Samla foreslår departementet å redusere løyvinga på posten med 11,9 mill. kroner.

Kap. 254 Studieforbund o.a.

Post 70 Tilskot til studieforbund

Departementet foreslår å redusere løyvinga med 6 mill. kroner som følge av konkursen til studieforbundet AOF Norge, og at det ikkje har kome søknad om å etablere eit nytt studieforbund.

Kap. 256 Direktoratet for høgare utdanning og kompetanse

Post 01 Driftsutgifter

I 2025 har Direktoratet for høgare utdanning og kompetanse hatt høgare inntekter mellom anna frå EU til administrasjon av programmet Erasmus+ enn det som er lagt til grunn i Saldert budsjett 2025. På bakgrunn av dette foreslår departementet å auke løyvinga på posten med 4,8 mill. kroner og ein tilsvarande auke i inntektsløyvinga på kap. 3256, post 02.

Post 21 Særskilde driftsutgifter

I 2025 har Direktoratet for høgare utdanning og kompetanse hatt høgare oppdragsinntekter frå EU-prosjekt enn forventa. På bakgrunn av dette foreslår departementet å auke løyvinga på posten med 2,6 mill. kroner og ein tilsvarande auke i inntektsløyvinga på kap. 3256, post 01.

Kap. 3256 Direktoratet for høgare utdanning og kompetanse

Post 01 Inntekter frå oppdrag

Sjå omtale under kap. 256, post 21. Departementet foreslår å auke løyvinga på posten med 2,6 mill. kroner og ein tilsvarande auke i utgifter over kap. 256, post 21.

Post 02 Inntekter frå refusjonar o.a.

Sjå omtale under kap. 256, post 01. Departementet foreslår å auke løyvinga på posten med 4,8 mill. kroner og ein tilsvarande auke i utgifter over kap. 256, post 01.

Kap. 257 Kompetanseprogrammet

Post 70 Tilskot, kan overførast

I statsbudsjettet for 2026 har departementet foreslått å budsjettere posten med tilsegnsramme, løyving og tilsegnsfullmakt. Med atterhald om Stortingets vedtak vil dette redusere behovet for overføringar av midlar frå eit budsjettår til det neste. Departementet foreslår derfor å redusere løyvinga på posten med 85 mill. kroner.

I revidert budsjett for 2025 blei det løyvd 7,5 mill. kroner til eit bransjeprogram for tilsette i barnehagesektoren, jf. Innst. 540 S (2024–2025). Det tek tid å etablere eit nytt bransjeprogram. Direktoratet for høgare utdanning og kompetanse vil lyse ut bransjeprogrammet hausten 2025, men utbetaling vil ikkje bli før i 2026.

Samla foreslår departementet å redusere løyvinga på posten med 92,5 mill. kroner.

Kap. 270 Studentvelferd

Post 75 Tilskot til bygging av studentbustadar

Utbetaling av tilskot til studentsamskipnadene som har fått tilsegner til byggeprosjekt blir gjort i tråd med framdrifta i prosjekta. Disponible midlar på posten er 1 366,5 mill. kroner. Prognosane frå Husbanken viser at utbetalingane av tilskot vil vere 1 221,6 mill. kroner i 2025. Departementet foreslår derfor å redusere løyvinga på posten med 144,9 mill. kroner. Det er vidare behov for å auke tilsegnsfullmakta tilsvarande, frå 1 149,8 mill. kroner til 1 294,7 mill. kroner, jf. forslag til fullmakt nr. II. Tilsegnsfullmakta i 2025 skal dekke utbetalingar i framtida, det vil seie frå og med 2026, medan løyvinga på kap. 270, post 75 skal dekke utbetaling i 2025.

Kap. 273 Kunnskapssektorens tenesteleverandør – Sikt

Post 50 Verksemdskostnader

Sikt – Kunnskapssektorens tenesteleverandør betaler årleg Noregs kontingent til NORDUnet AS. NORDUnet AS organiserer samarbeidet mellom dei nordiske forskingsnetta. Kunnskapsdepartementet har tildelt Sikt 47 mill. kroner på posten i 2025. Sikt betaler kontingenten kvartalsvis, og utbetalinga for fjerde kvartal i 2025 står att. Sikt har betalt 30,4 mill. kroner hittil for kontingenten i 2025, og det står att å betale 10 mill. kroner. Kunnskapsdepartementet foreslår derfor å redusere løyvinga på kap. 273, post 50 med 6,6 mill. kroner.

Kap. 275 Tiltak for høgare utdanning og forsking

Post 21 Særskilde driftsutgifter, kan overførast, kan nyttast under post 70

For å sikre midlar til planlagde prosjekt, foreslår departementet å auke løyvinga over kap. 275, post 21 med 1,1 mill. kroner mot ein tilsvarande reduksjon på kap. 275, post 70.

Post 70 Tilskot, kan nyttast under post 21

Norges Arktiske Studentsamskipnad (NAS) har fått tilskot til, bygd og opna nye studentbustadar på Elvesletta på Svalbard. Det var ein føresetnad at dei tidlegare studentbustadane i Nybyen skulle overførast til staten, jf. Prop. 1 S (2020–2021). Dei tidlegare studentbustadane i Nybyen treng betydeleg oppgradering og ligg i eit skredutsett område som ikkje skal skredsikrast. Regjeringa ønsker derfor å avklare om bustadane kan sanerast før ein tek stilling til overføring til ein statleg aktør. Sidan bygga er sette til bevaring i plan, er sanering i utgangspunktet ikkje tillate og kan ikkje gjennomførast utan ei eventuell endring i arealplanen, jf. svalbardmiljølova § 58 fjerde ledd første punktum. Kunnskapsdepartementet har derfor bede samskipnaden om å setje i gang ein arealplanprosess for å avklare om bustadane kan sanerast. Departementet foreslår derfor å tildele 1 mill. kroner til NAS for å dekke kostnaden til arbeidet med planprosessen i 2025 innanfor gjeldande løyving.

For å sikre midlar til planlagde prosjekt, foreslår departementet å redusere løyvinga over kap. 275, post 70 med 1,1 mill. kroner mot ein tilsvarande auke på kap. 275, post 21.

Kap. 285 Noregs forskingsråd

Post 01 Driftsutgifter

I samband med nysalderinga av 2024-budsjettet blei det vedteke ei fullmakt om høve til å overføre ubrukt løyving frå dåverande kap. 285, post 55 Verksemdskostnader til ny post frå 2025, 01 Driftsutgifter. Ubrukte midlar vart stilte til disposisjon for Forskingsrådet i samsvar med fullmakta, men delar av beløpet, 72,9 mill. kroner, blir ikkje utbetalt i 2025. Departementet foreslår derfor å redusere løyvinga på posten med 72,9 mill. kroner.

Delar av dei overførte midlane frå verksemdskostnadene i 2024 er knytte til formål som no blir finansiert over post 21. På denne bakgrunnen blir det foreslått ei teknisk flytting av løyving mellom post 01 og 21. Departementet foreslår at post 01 blir redusert med 4,7 mill. kroner mot ein tilsvarande auke på post 21.

I etableringa av ny budsjettstruktur i samband med overgang til bruttobudsjettering av Noregs forskingsråd blei det oppretta driftspostar for utgifter med koplingar til motsvarande inntektspostar basert på ei kartlegging av ulike typar relevante inntekter med tilhøyrande anslag. Forskingsrådet har spelt inn fleire endringar i anslag og kome med forslag til flyttingar og justeringar av enkelte inntekter, basert på kva slags type inntekter det er snakk om. Departementet foreslår å auke løyvinga på posten med 4,5 mill. kroner.

Samla foreslår departementet å redusere løyvinga på posten med 73,1 mill. kroner.

Post 21 Særskilde driftsutgifter

I samband med revidert budsjett for 2025 blei det flytta 2 mill. kroner frå Utanriksdepartementets kap. 161, post 74 til Kunnskapsdepartementets kap. 285, post 21 knytt til at Utanriksdepartementet gav Forskingsrådet i oppdrag å bidra til at forsking inngår som ein integrert del av ein norsk-indisk forskings- og næringslivskonferanse som var planlagt i samband med eit nordisk-indisk statsministertoppmøte våren 2025. Konferansen blei avlyst. På bakgrunn av dette foreslår departementet å redusere løyvinga på posten med 1,7 mill. kroner mot ein tilsvarande auke på Utanriksdepartementets kap. 150, post 70.

I 2025 har Forskningsrådet hatt lågare forbruk enn det som låg til grunn for arbeid med Mineralstrategien og Prosess21 i budsjettet. Kunnskapsdepartementet foreslår derfor å redusere løyvinga på posten med 2,9 mill. kroner mot ein tilsvarande auke på Nærings- og fiskeridepartementets kap. 920, post 70.

I etableringa av ny budsjettstruktur i samband med overgang til bruttobudsjettering av Noregs forskingsråd blei det oppretta driftspostar for utgifter med koplingar til motsvarande inntektspostar basert på ei kartlegging av ulike typar relevante inntekter med tilhøyrande anslag. Forskingsrådet har spelt inn fleire endringar i anslag og kome med forslag til flyttingar og justeringar av enkelte inntekter, basert på kva slags type inntekter det er snakk om. Departementet foreslår å redusere løyvinga på posten med 8 mill. kroner.

Departementet foreslår å auke løyvinga på posten med 4,7 mill. kroner mot ein tilsvarande reduksjon på kap. 285, post 01 etter at Forskingsrådet blei gitt høve til å overføre ubrukt løyving frå dåverande kap. 285, post 55 Verksemdskostnader til ny post frå 2025, 01 Driftsutgifter. Sjå omtale under kap. 285, post 01.

Samla foreslår departementet å redusere løyvinga på posten med 7,9 mill. kroner.

Kap. 3285 Noregs forskingsråd

Post 01 Inntekter frå oppdrag

Departementet foreslår å redusere løyvinga på posten med 8 mill. kroner som følge av endra anslag, flytting og justeringar av inntekter i 2025. Sjå omtale under kap. 285, post 21.

Post 02 Inntekter frå refusjonar o.a.

Departementet foreslår å auke løyvinga på posten med 4,5 mill. kroner som følge av endra anslag, flytting og justeringar av inntekter i 2025. Sjå omtale under kap. 285, post 01.

Kap. 288 Internasjonale samarbeidstiltak

Post 72 Internasjonale grunnforskingsorganisasjonar

Departementet foreslår å auke løyvinga med 7,3 mill. kroner. Auken skriv seg frå endringar i valutakurs. Om lag 324 480 kroner av løyvinga på posten er Noregs del av eit spleiselag for å dekke Ukrainas CERN-kontingent.

Post 73 EUs rammeprogram for forsking og innovasjon

Departementet foreslår å auke løyvinga med 70,2 mill. kroner. Auken skriv seg frå endringar i valutakurs.

Post 74 EUs program for utdanning, opplæring, ungdom og idrett

Departementet foreslår å auke løyvinga med 25,7 mill. kroner. Auken skriv seg frå endringar i valutakurs.

Kap. 2410 Statens lånekasse for utdanning

Post 50 Avsetning til utdanningsstipend, overslagsløyving

Løyvinga dekker utgifter til framtidig konvertering av utdanningslån til utdanningsstipend. Departementet foreslår å auke løyvinga med 37,6 mill. kroner grunna høgare utbetalingar av basislån enn tidlegare berekna.

Post 70 Utdanningsstipend, overslagsløyving

Departementet foreslår å auke løyvinga med 107,1 mill. kroner grunna høgare utbetaling av stipend enn berekna i revidert budsjett for 2025.

Post 71 Andre stipend, overslagsløyving

Departementet foreslår å redusere løyvinga med 10 mill. kroner grunna lågare stipendutbetalingar til skulepengar i utlandet i 2025.

Post 72 Rentestøtte, overslagsløyving

Departementet foreslår å auke løyvinga med 170,6 mill. kroner som følge av at den flytande renta på utdanningslån blei 0,19 prosenteiningar høgare enn lagt til grunn i revidert budsjett for 2025.

Post 73 Avskrivingar, overslagsløyving

Departementet foreslår å auke løyvinga med 386,8 mill. kroner. Auken kjem i hovudsak av høgare anslag for sletting av gjeld som følge av at fleire personar har blitt uføre, og at beløpet for sletta renter er høgare enn tidlegare lagt til grunn i revidert budsjett for 2025. I auken inngår også eit høgare anslag for avskriving av gjeld for lærarar.

Post 90 Auka lån og rentegjeld, overslagsløyving

Departementet foreslår å auke løyvinga med 559,4 mill. kroner. Auka skuldast mellom anna høgare utbetalingar til basislån, tilleggslån og lån til skulepengar i 2025. Andre endringar er knytt til renteelement på posten.

Kap. 5310 Statens lånekasse for utdanning

Post 04 Refusjon av ODA-godkjende utgifter

Posten gjeld refunderte midlar til å dekke kostnaden ved å ettergi studielån for kvotestudentar frå utviklingsland som flyttar til heimlandet og buset seg der varig. Departementet foreslår å redusere løyvinga med 0,7 mill. kroner som følge av mindreforbruk på posten.

Post 89 Purregebyr

Det ligg an til å bli fleire purringar enn det som blei lagt til grunn i revidert budsjett for 2025. Departementet foreslår å auke løyvinga med 3,3 mill. kroner.

Post 90 Redusert lån og rentegjeld

Rekneskapstal per 30. september tilseier at innbetalte avdrag på studielån truleg blir høgare enn tidlegare lagt til grunn. Samstundes er det ein auke i innbetalingane av renter frå tidlegare år og i avskrivingen av renteberande lån. Samla foreslår departementet å auke løyvinga på posten med 804,9 mill. kroner.

Post 93 Omgjering av utdanningslån til stipend

Posten dekker lån som blir omgjort til stipend ved avlagd eksamen og fullført grad. Departementet foreslår å auke løyvinga med 74,7 mill. kroner som følge av at det blir omgjort meir lån til stipend på bakgrunn av avlagde eksamenar enn tidlegare lagt til grunn.

Kap. 5617 Renter frå Statens lånekasse for utdanning

Post 80 Renter

Departementet foreslår å auke løyvinga på posten med 456,4 mill. kroner, hovudsakleg som følge av at den vekta renta på utdanningslån blei 0,19 prosenteiningar høgare enn lagt til grunn i revidert budsjett for 2025.

3 Andre saker

Fullmakt til Noregs forskingsråd til postering mot mellomværet med statskassa

Noregs forskingsråd (NFR) har behov for ei fullmakt til å føre mottekne forskotsbetalingar frå statlege fond mot mellomværet med statskassa, jf. forslag til fullmakt nr. III. NFR forvaltar tilskotsordningar for enkelte statlege fond der Fondet for forskingsavgift for landbruksprodukt (FFL) er det største. NFR lyser ut og tek imot søknader, og gir tilsegn om tilskot. Når midlane skal utbetalast til tilskotsmottakar sender NFR eit krav om ein samla sum til det aktuelle fondet. Når dette beløpet blir motteke blir det kreditert mellomværet. Når midlane blir utbetalte til tilskotsmottakar blir beløpet debitert mellomværet.

Tilråding

Kunnskapsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om endringar i statsbudsjettet 2025 under Kunnskapsdepartementet.

Vi HARALD, Noregs Konge,

stadfestar:

Stortinget blir bede om å gjere vedtak om endringar i statsbudsjettet 2025 under Kunnskapsdepartementet i samsvar med eit vedlagt forslag.

Forslag
til vedtak om endringar i statsbudsjettet 2025 under Kunnskapsdepartementet

I

I statsbudsjettet for 2025 blir det gjort følgande endringar:

Utgifter:

Kap.

Post

Formål

Kroner

222

Statlege skular og fjernundervisningstenester:

01

Driftsutgifter, blir auka med

3 282 000

frå kr 159 796 000 til kr 163 078 000

225

Tiltak i grunnopplæringa:

21

Særskilde driftsutgifter, blir auka med

1 501 000

frå kr 141 128 000 til kr 142 629 000

61

Rentekompensasjon for investeringar i læringsarenaer og større utstyr som bidreg til meir praktisk og variert opplæring, blir redusert med

70 000 000

frå kr 80 000 000 til kr 10 000 000

63

Tilskot til samisk i grunnopplæringa, blir redusert med

9 326 000

frå kr 114 179 000 til kr 104 853 000

64

Tilskot til opplæring av barn og unge som søker opphald i Noreg, blir redusert med

42 588 000

frå kr 283 448 000 til kr 240 860 000

65

Rentekompensasjon for skule- og symjeanlegg, blir auka med

11 325 000

frå kr 314 000 000 til kr 325 325 000

67

Tilskot til opplæring i kvensk eller finsk, blir redusert med

838 000

frå kr 9 665 000 til kr 8 827 000

74

Prosjekttilskot, blir redusert med

2 517 000

frå kr 12 946 000 til kr 10 429 000

226

Kvalitetsutvikling i grunnopplæringa:

21

Særskilde driftsutgifter, kan overførast, blir redusert med

30 000 000

frå kr 1 146 444 000 til kr 1 116 444 000

22

Vidareutdanning for lærarar og skuleleiarar, blir redusert med

20 000 000

frå kr 1 604 202 000 til kr 1 584 202 000

228

Tilskot til private skular o.a.:

70

Private grunnskular, overslagsløyving, blir auka med

37 524 000

frå kr 4 251 849 000 til kr 4 289 373 000

71

Private vidaregåande skular, overslagsløyving, blir auka med

93 453 000

frå kr 2 376 143 000 til kr 2 469 596 000

72

Diverse skular som gir yrkesretta opplæring, overslagsløyving, blir redusert med

326 000

frå kr 171 187 000 til kr 170 861 000

73

Private grunnskular i utlandet, overslagsløyving, blir redusert med

5 921 000

frå kr 166 906 000 til kr 160 985 000

74

Private vidaregåande skular i utlandet, overslagsløyving, blir redusert med

837 000

frå kr 28 938 000 til kr 28 101 000

75

Private skular med særskild tilrettelagd opplæring for elevar med dokumenterte behov, overslagsløyving, blir auka med

31 580 000

frå kr 576 595 000 til kr 608 175 000

76

Andre private skular, overslagsløyving, blir auka med

2 808 000

frå kr 76 308 000 til kr 79 116 000

77

Den tysk-norske skolen i Oslo, overslagsløyving, blir redusert med

38 000

frå kr 44 193 000 til kr 44 155 000

78

Kompletterande undervisning, blir redusert med

1 130 000

frå kr 27 525 000 til kr 26 395 000

81

Elevutveksling til utlandet, blir redusert med

1 967 000

frå kr 2 434 000 til kr 467 000

84

Redusert foreldrebetaling i skulefritidsordninga ved private skular, blir redusert med

33 000 000

frå kr 143 231 000 til kr 110 231 000

231

Barnehagar:

21

Særskilde driftsutgifter, kan overførast, blir auka med

5 000 000

frå kr 761 967 000 til kr 766 967 000

240

Fagskular:

60

Driftstilskot til fagskular, blir auka med

351 000

frå kr 1 570 090 000 til kr 1 570 441 000

61

Utviklingsmidlar for høgare yrkesfagleg utdanning, kan overførast, blir redusert med

38 000 000

frå kr 77 773 000 til kr 39 773 000

241

Tiltak for høgare yrkesfagleg utdanning:

21

Særskilde driftsutgifter, kan overførast, blir redusert med

351 000

frå kr 23 564 000 til kr 23 213 000

253

Folkehøgskular:

70

Tilskot til folkehøgskular, blir redusert med

11 870 000

frå kr 1 153 191 000 til kr 1 141 321 000

254

Studieforbund o.a.:

70

Tilskot til studieforbund, blir redusert med

5 995 000

frå kr 73 312 000 til kr 67 317 000

256

Direktoratet for høgare utdanning og kompetanse:

01

Driftsutgifter, blir auka med

4 800 000

frå kr 516 070 000 til kr 520 870 000

21

Særskilde driftsutgifter, blir auka med

2 600 000

frå kr 24 424 000 til kr 27 024 000

257

Kompetanseprogrammet:

70

Tilskot, kan overførast, blir redusert med

92 500 000

frå kr 169 795 000 til kr 77 295 000

270

Studentvelferd:

75

Tilskot til bygging av studentbustadar, blir redusert med

144 894 000

frå kr 1 110 175 000 til kr 965 281 000

273

Kunnskapssektorens tenesteleverandør – Sikt:

50

Verksemdskostnader, blir redusert med

6 567 000

frå kr 463 007 000 til kr 456 440 000

275

Tiltak for høgare utdanning og forsking:

21

Særskilde driftsutgifter, kan overførast, kan nyttast under post 70, blir auka med

1 076 000

frå kr 48 558 000 til kr 49 634 000

70

Tilskot, kan nyttast under post 21, blir redusert med

1 076 000

frå kr 76 771 000 til kr 75 695 000

285

Noregs forskingsråd:

01

Driftsutgifter, blir redusert med

73 130 000

frå kr 740 111 000 til kr 666 981 000

21

Særskilde driftsutgifter, blir redusert med

7 890 000

frå kr 86 139 000 til kr 78 249 000

288

Internasjonale samarbeidstiltak:

72

Internasjonale grunnforskingsorganisasjonar, blir auka med

7 289 000

frå kr 449 564 000 til kr 456 853 000

73

EUs rammeprogram for forsking og innovasjon, blir auka med

70 245 000

frå kr 3 473 408 000 til kr 3 543 653 000

74

EUs program for utdanning, opplæring, ungdom og idrett, blir auka med

25 701 000

frå kr 1 281 431 000 til kr 1 307 132 000

2410

Statens lånekasse for utdanning:

50

Avsetning til utdanningsstipend, overslagsløyving, blir auka med

37 624 000

frå kr 9 463 078 000 til kr 9 500 702 000

70

Utdanningsstipend, overslagsløyving, blir auka med

107 111 000

frå kr 4 214 428 000 til kr 4 321 539 000

71

Andre stipend, overslagsløyving, blir redusert med

10 000 000

frå kr 562 555 000 til kr 552 555 000

72

Rentestøtte, overslagsløyving, blir auka med

170 622 000

frå kr 3 785 994 000 til kr 3 956 616 000

73

Avskrivingar, overslagsløyving, blir auka med

386 790 000

frå kr 1 183 627 000 til kr 1 570 417 000

90

Auka lån og rentegjeld, overslagsløyving, blir auka med

559 363 000

frå kr 44 215 926 000 til kr 44 775 289 000

Inntekter:

Kap.

Post

Formål

Kroner

3222

Statlege skular og fjernundervisningstenester:

02

Salsinntekter o.a., blir auka med

3 282 000

frå kr 25 842 000 til kr 29 124 000

3225

Tiltak i grunnopplæringa:

04

Refusjon av ODA-godkjende utgifter, blir redusert med

45 106 000

frå kr 208 581 000 til kr 163 475 000

3256

Direktoratet for høgare utdanning og kompetanse:

01

Inntekter frå oppdrag, blir auka med

2 600 000

frå kr 6 939 000 til kr 9 539 000

02

Inntekter frå refusjonar o.a., blir auka med

4 800 000

frå kr 34 816 000 til kr 39 616 000

3285

Noregs forskingsråd:

01

Inntekter frå oppdrag, blir redusert med

7 990 000

frå kr 12 100 000 til kr 4 110 000

02

Inntekter frå refusjonar o.a., blir auka med

4 470 000

frå kr 11 900 000 til kr 16 370 000

5310

Statens lånekasse for utdanning:

04

Refusjon av ODA-godkjende utgifter, blir redusert med

692 000

frå kr 2 500 000 til kr 1 808 000

89

Purregebyr, blir auka med

3 316 000

frå kr 116 798 000 til kr 120 114 000

90

Redusert lån og rentegjeld, blir auka med

804 902 000

frå kr 14 286 137 000 til kr 15 091 039 000

93

Omgjering av utdanningslån til stipend, blir auka med

74 725 000

frå kr 8 396 252 000 til kr 8 470 977 000

5617

Renter frå Statens lånekasse for utdanning:

80

Renter, blir auka med

456 369 000

frå kr 14 303 921 000 til kr 14 760 290 000

Fullmakter til å pådra staten forpliktingar utover gitte løyvingar

II

Tilsegnsfullmakter

Stortinget samtykker i at Kunnskapsdepartementet i 2025 kan:

gi tilsegn om tilskot ut over gitte løyvingar, men slik at samla ramme for nye tilsegner og gammalt ansvar ikkje overstig følgande beløp:

Kap.

Post

Samla ramme

226

Kvalitetsutvikling i grunnopplæringa

21

Særskilde driftsutgifter

16,5 mill. kroner

270

Studentvelferd

75

Tilskot til bygging av studentbustadar

1 294,7 mill. kroner

Andre fullmakter

III

Fullmakt til postering mot mellomværet med statskassa

Stortinget samtykker i at Kunnskapsdepartementet i 2025 kan gi Norges forskingsråd fullmakt til å postere mottekne innbetalingar frå statlege fond som skal vidareformidlast til andre, mot mellomværet med statskassa. Mellomværet blir utlikna når midlane blir utbetalte til endeleg mottakar.

IV

Fullmakt til utvida overføringstilgang for Kunnskapsdepartementet

Stortinget samtykker i at Kunnskapsdepartementet for 2025 på kap. 200 Kunnskapsdepartementet, post 01 Driftsutgifter kan overføre ubrukt driftsløyving til 2026 og der maksimalbeløpet for overføring kan aukast utover den ordinære grensa i løyvingsreglementet på 5 pst. av løyvinga. Auken blir avgrensa til vedteken lønnskompensasjon på posten, men skal ved bruk av fullmakta ikkje setjast høgare enn den delen av lønnsoppgjeret som faktisk har vorte skuva til 2026 som følge av forseinka utbetaling av lønnsoppgjeret.